als_Latn dik_Latn sag_Latn
aSport – Pavarësisht se është një ndeshje futbolli, askush nuk mund ta ndajë dot Shqipërinë dhe Serbinë nga pjesa politike. Sigurisht këtë gjë e ka vënë re dhe trajneri Advocaat, i cili, në konferencën për shtyp ka deklrauar se skuadra e tij mendon vetëm për fitoren dhe jo për politikë.
“Futbolli është 11 kundër 11, dhe të dyja skuadrat kjo ndeshje është e rëndësishme. Ne mendojmë për futbollin, unë jam këtu vetëm për pyetjet rreth futbollit, dhe jo ato politike. Lojtarët tanë duhet të lënë emocionet jashtë dhe të mendojnë vetëm për të luajtur futboll. Çdo lloj mendimi tjetër mund të na dëmtojë. Duam me çdo kusht tre pikët.
Ne duam të luajmë futboll ofensiv, por kjo nuk do të thotë që duhet të luajmë me 6 sulmues. Duhet të kemi topin, dhe të kontrollojmë ne lojën. Nuk do ndryshoj sistemin, por një apo dy ndryshime do i bëj. Duhet të luajmë më mirë se në Armeni, duhet të japim më shumë. Shqipëria është skuadër shumë e mirë, prandaj duhet të jemi të kujdesshëm. Ata dinë të sulmojnë me tre lojtarë, dhe prandaj është e rëndësishme të ruajmë përqëndrimin në mbrojtje. E dimë cfarë na pret” – përfundoi hollandezi.
You must be logged in to post a comment Login
als_Latn als_Latn als_Latn eng_Latn